Følsgaard gik på gymnasiet i [[Helsinge]], hvor han medvirkede i flere af gymnasiets teateropsætninger, og sammen med en gruppe derfra, startede han teaterforeningen Dramaterne, som spillede særligt [[William Shakespeare|Shakespeare]]-stykker udendørs i sommerlandet. Som medlem udviklede han idéer, søgte penge fra kommunen, og byggede scener. Det var også under hans gymnasietid at han begyndte at overveje at søge ind på [[Den Danske Scenekunstskole|teaterskolen]], men et mislykket første forsøg lige efter gymnasiet i 2003, gjorde at han ikke søgte ind det efterfølgende år, og endda påbegyndte studie på lærerseminariet.<ref name=":0" /> Efter et år droppede han dog ud og han blev i 2008, efter i alt fire forsøg, optaget på [[Den Danske Scenekunstskole|Statens Teaterskole]]; ''"...Det var en hård periode med alle de afslag – det ramte lige ned i sådan en generel ungdomsidentitetskrise. Så at få det brev om, at jeg var kommet ind, er – ud over at være blevet far – det største, der er sket i mit liv. Det var mange års hårdt arbejde og kamp, der heldigvis endte godt – jeg kunne vise folk, at det kan fucking godt lade sig gøre. Hvis man vil det nok..."''<ref>{{cite web | url = https://danskefilm.dk/skuespiller.php?id=2546 | title = Mikkel Boe Følsgaard | publisher = danskefilm.dk }}</ref>
Levende_personer Litteratur Kunst Historie